**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 84**

(protokols Nr. 4, 22. p.)

**Par sadarbības līguma slēgšanu ar** **Valsts izglītības attīstības aģentūru par projekta Nr. 4.2.3.1/1/24/I/001 “Skola – kopienā” īstenošanu**

Valsts izglītības attīstības aģentūra (turpmāk – VIAA) saskaņā ar Ministru kabineta 2024. gada 16. jūlija noteikumu Nr. 483 “Eiropas Savienības kohēzijas politikas programmas 2021. – 2027. gadam 4.2.3. specifiskā atbalsta mērķa “Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti” 4.2.3.1. pasākuma “Integrēta “skola-kopiena” sadarbības programma atstumtības riska mazināšanai izglītības iestādēs” īstenošanas noteikumi” (turpmāk - Noteikumi) uzsāk projekta “Skola - kopienā” (turpmāk – Projekts) īstenošanu.

Projekts paredz sekojošas atbalstāmās darbības:

1. dalība starpresoru sadarbības stiprināšanas rekomendāciju aprobēšanā, sadarbības īstenošanas un informācijas apmaiņas procedūru aprakstu pilnveidē izglītības iestādes un pašvaldības līmenī VIAA mācību pasākumos un pieredzes apmaiņas darbnīcās;
2. pedagogu, atbalsta personāla, sociālos darbinieku un izglītojamo mentoru informēšana par iespēju piedalīties grupu supervīzijās, kuras nodrošina VIAA;
3. piedalīties mērķsadarbības un izglītojošos pasākumos (piemēram, konferencēs, domnīcās), kurus VIAA organizē;
4. nodrošināt šādu aktivitāšu īstenošanu, saņemot finansējumu kvotu veidā no VIAA:
   1. īstenot individualizēta atbalsta sniegšanu mērķgrupas izglītojamajiem, izstrādāt un īstenot individuālā atbalsta plānus (turpmāk – IAP):
      1. speciālistu atbalsts un konsultācijas izglītojamajam individuāli vai grupā:
         1. pedagoga atbalsts izglītojamajiem grupās lasītprasmes veicināšanai 1. – 3. klasē;
         2. pedagoga konsultācijas mācību priekšmetos un atbalsta pasākumu īstenošana izglītojamiem, kuri par vispārējās pamatizglītības programmas apguvi ir saņēmuši tikai liecību un atkārtoti mācās 9. klasē vai ir uzņemti profesionālās izglītības iestādē;
         3. izglītības psihologa, sociālā pedagoga, pedagoga palīga, speciālā pedagoga, pedagoga karjeras konsultanta, bibliotekāra, skolotāja logopēda, surdotulka, ergoterapeita atbalsts pēc nepieciešamības mērķa grupas izglītojamiem, kuriem ir konstatēts sociālās atstumtības vai priekšlaicīgas mācību pārtraukšanas risks, kā arī izglītojamiem, kuri par vispārējās pamatizglītības programmas apguvi ir saņēmuši tikai liecību un atkārtoti mācās 9. klasē vai ir uzņemti profesionālās izglītības iestādē;
   2. slēdz līgumus ar finansējuma saņēmēja mentoru programmas apmācībā sagatavotajiem izglītojamo mentoriem IAP ietvaros izglītojamiem no 13 gadu vecuma, kuriem ir konstatēts sociālās atstumtības vai priekšlaicīgas mācību pārtraukšanas risks, kā arī izglītojamiem, kuri par vispārējās pamatizglītības programmas apguvi ir saņēmuši tikai liecību un atkārtoti mācās 9. klasē vai ir uzņemti profesionālās izglītības iestādē;
   3. izstrādā skolas-kopienas iniciatīvu projektu iesniegumus un īsteno apstiprinātos iniciatīvu projektus sadarbībā ar biedrībām un nodibinājumiem;
   4. izstrādā izglītības iestāžu partnerības projektu iesniegumus un īsteno apstiprinātos partnerības projektus lai sniegtu atbalstu izglītojamiem, vecākiem (personām, kas realizē aizgādību), pedagogiem un izglītības iestāžu vadītājiem pārejā uz mācībām latviešu valodā;
   5. organizē mērķsadarbības un izglītojošus pasākumus vecākiem (personām, kas realizē aizgādību), kā arī lasītprasmes veicināšanas pasākumus un nodrošina šiem pasākumiem norises telpas;
   6. iesaista mērķa grupas izglītojamo (tai skaitā sociālās atstumtības un priekšlaicīgas mācību pārtraukšanas riskam pakļautu izglītojamo) vecākus (personas, kas realizē aizgādību) un izglītības iestāžu personālu sadarbības partnera īstenotajās atbalstāmajās darbībās projekta ietvaros;
   7. apkopo uzraudzībai nepieciešamos datus un rādītājus atbilstoši finansējuma saņēmēja izstrādātajai datu un rādītāju apkopošanas kārtībai un iesniedz finansējuma saņēmējam sadarbības līgumā noteiktajā termiņā.

Projektā atbalstāmo darbību īstenošanas laiks ir no sadarbības līguma parakstīšanas dienas līdz projekta darbību īstenošanas beigām, bet ne ilgāk kā līdz 2029. gada 31. augustam.

Madonas novada pašvaldība Projektā iesaistīsies ar pašvaldības valdījumā vai īpašumā esošu mantu, intelektuālo īpašumu, finansējumu vai cilvēkresursiem.

Saskaņā ar Noteikumiem VIAA par sadarbību Projekta īstenošanā ar pašvaldību jāslēdz sadarbības līgums atbilstoši normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā. Sadarbības līgumā ir noteikti sadarbības mērķi un savstarpējā atbildība. Savukārt, Madonas novada pašvaldības 2024. gada 29. februāra saistošo noteikumu Nr. 7 “Madonas novada pašvaldības nolikums” 48. punkts nosaka, ka lēmumu par publisko tiesību līguma, tajā skaitā sadarbības līguma, noslēgšanu pieņem Madonas novada pašvaldības dome.

Madonas novada pašvaldības domes Izglītības un jaunatnes lietu komitejas 2025. gada 13. februāra sēdē jautājums par sadarbības līguma slēgšanu ar Valsts izglītības attīstības aģentūru par projekta Nr. 4.2.3.1/1/24/I/001 “Skola – kopienā” īstenošanu skatīts kā informatīvais jautājums un saņemts konceptuāls deputātu atbalsts.

Noklausoties sniegto informāciju, pamatojoties uz Madonas novada pašvaldības 2024. gada 29. februāra saistošo noteikumu Nr. 7 “Madonas novada pašvaldības nolikums” 48. punktu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Slēgt sadarbības līgumu ar Valsts izglītības attīstības aģentūru par projekta Nr. 4.2.3.1/1/24/I/001 “Skola – kopienā” īstenošanu.
2. Madonas novada Centrālās administrācijas Juridiskajai un personāla nodaļai pēc tam, kad būs saņemts no Valsts izglītības attīstības aģentūras puses parakstīts sadarbības līgums, nodrošināt tā parakstīšanu no pašvaldības puses.
3. Madonas novada Centrālās administrācijas Izglītības pārvaldei nodrošināt līguma nosūtīšanu par Projekta īstenošanu atbildīgajām kontaktpersonām Valsts izglītības attīstības aģentūrā.

*Pielikumā: Sadarbības līguma par Eiropas Savienības kohēzijas politikas programmas 2021.– 2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta "skola-kopiena" sadarbības programma atstumtības riska mazināšanai izglītības iestādēs" projekta Nr. 4.2.3.1/1/24/I/001 “Skola – kopienā” īstenošanu projekts.*

Domes priekšsēdētājs A. Lungevičs

*G. Puķīte 64860570*